[{"text_idx": "#000000", "text": "\u8981\u7d04(Resumo en la japana):\u3072\u306a\u4eba\u5f62\u306e\u601d\u3044\u51fa\u3066\u3099\u3059\u3002"}, {"text_idx": "#000001", "text": "En Japanio la 3-a de marto estas la tago de la festivalo de pupoj (hina-macuri). Familio kun knabino orname arang\u0302as hina-pupojn kaj preg\u0302as ne nur pri s\u0302ia sana kresko, sed ankau\u0306 pri s\u0302ia felic\u0302a edzinig\u0302o. Do hina-pupoj certe enhavas paron da genobeloj. Onidire la pupoj ankau\u0306 ricevas malfelic\u0302aj\u0302ojn anstatau\u0306 la knabino. Familioj preparas hina-pupojn antau\u0306 la unua festivalo post la naskig\u0302o de la knabino. Nun pupvendistoj propagandas, ke la gepatroj de la patrino ac\u0302etu hina-pupojn por sia nepino. Sed tio estas nur artifiko por vendi pli pompajn kaj karajn. Kutime geavoj estas pli ric\u0302aj ol gepatroj, avino s\u0302atas fari ac\u0302etadon kune kun sia filino kaj ili pli facile elspezas multon.La hina-pupojn de mia filino ac\u0302etis la gepatroj de mia edzo. C\u0302ar s\u0302i estas ilia unua nepino."}, {"text_idx": "#000002", "text": "La hina-popoj de mia filino. Ili estas malgrandaj kaj c\u0302armaj."}, {"text_idx": "#000003", "text": "Mi havas pliag\u0302an fratinon. Sed ni ne havis hina-pupojn. En mia infaneco mi ne malg\u0302ojis pro tio. Mi ne havis intimajn amikinojn, kiuj vizitus unu la alian, ne havis okazon vidi hina-popojn en aliaj hejmoj kaj envii ilin. Mi kaj mia fratino faris pupojn per papero kaj tio estis amuza por ni. Plenkreskinte mi rimarkis, ke virinoj c\u0302irkau\u0306 mi preskau\u0306 c\u0302iuj posedis siajn hina-pupojn almenau\u0306 modestajn."}, {"text_idx": "#000004", "text": "Miaj gepatroj devenis de malproksimaj kamparoj, geedzig\u0302is en urbego. Povas esti, ke iliaj financoj malpermesis ac\u0302eti hina-pupojn por sia unua filino. Sed mi imagas alie. Mia patrino estis tiel praktika, ke s\u0302i ne volis ac\u0302eti luksaj\u0302on, kiu pravigas nur s\u0302ajnan tradicion kaj superstic\u0302on. Mi s\u0302atas s\u0302ian praktikemon, kiun mi heredas.En mia hejmo estis itimacu-pupo. Itimacu-pupo estas unuopa knabina pupo. Nur lastatempe mi eksciis, ke iutempe estis kutimo ac\u0302eti tian pupon por siaj dua au\u0306 postaj filinoj anstatau\u0306 hina-pupojn. Tio estas komprenebla. Se oni ac\u0302etis unu kompleton da hina-pipoj, s\u0302tup-altaro, sur kiu situas aro da hina-pupoj kaj diversaj iloj okupas vastan lokon en la c\u0302ambro."}, {"text_idx": "#000006", "text": "Nia itimacu-pupo c\u0302iam situis sur la s\u0302us\u0302ranko apud la vestiblo. G\u0302i ne estis formetita, kiel hina-pupoj fine de festivala tempo. Do mi neniam pensis, ke g\u0302i estas mia pupo por festivalo de pupoj. Kiam mi estis infano, furoris horora rakonto pri pupo kun kreskantaj haroj. Mi iom timis la pupon.Sed strange. Kial mia patrino ac\u0302etis la itimacu-pupon sed ne hina-pupojn.Kiam mia fratino naskig\u0302is, miaj gepatroj log\u0302is en malgranda apartamento. Tiam mia patrino ne interrilatis kun siaj najbaroj. Poste ili ac\u0302etis sian propran domon en urbeto kaj mi naskig\u0302is tie. Dum la kreskigo de mia fratino, mia patrino multigis interrilaton kun najbaroj. Eble inter ili estis homo, kiu peris vendadon de pupoj. La najbaro instigis mian patrinon ac\u0302eti pupon por festi naskig\u0302o de la dua filino. Sed tiam s\u0302i ne povas diri, ke s\u0302i ne ac\u0302etis ec\u0302 hina-pupojn por sia unua filino. Se s\u0302i dirus tion, la najbaro trudus al s\u0302i, ke s\u0302i ac\u0302etu pli karajn hina-pupojn dirante, ke la filinoj sen hina-pupoj estas kompatindaj. S\u0302i s\u0302atas praktikecon, tamen ne estis tiel forta, ke s\u0302i kontrau\u0306u al sia najbaro pro sia idealo. S\u0302i cedis.C\u0302ion c\u0302i mi nur imagis. Mi nur memoaras, ke inter la najbaroj estis virino, kiu faradis vestojn por pupoj kiel hejmalaboro. Mi neniam demandis mian patrinon pri la itimacu-pupo. C\u0302i-jare mia patrino estas 85-jajojn ag\u0302a, sola log\u0302as. Mi esperas ke s\u0302i vivas lau\u0306 sia praktikemo kaj neniu g\u0302enas s\u0302in."}]